**PROGRAMUL NAȚIONAL „CAMPION ÎN ȘCOALĂ”**

**ORIENTARE ÎN ALERGARE**

**Orientarea** este disciplina sportivă ce constă în parcurgerea unui traseu, într-un teren necunoscut, materializat printr-o succesiune de posturi de control prin care sportivul trebuie să treacă; acesta alege ruta cu ajutorul hărții și a busolei, se deplasează prin propriile mijloace, găsește și trece prin posturile de control prin propriile simțuri și raționamente. Traseul nu este cunoscut de concurent înainte de start.

**Orientarea în alergare** este o ramură de sport a disciplinei **Orientare**, care constă în parcurgerea traseelor de orientare utilizând ca mijloc de deplasare propriul sistem locomotor (în alergare sau mers).

1. **SCOPUL PROGRAMULUI**

▪ Promovarea valorilor formativ-educative ale sportului prin marii campioni ai sportului românesc, prezenți în şcoală, în mijlocul elevilor şi profesorilor.

▪ Creșterea gradului de participare activă şi sistematică a populaţiei şcolare la activităţi sportive, promovarea valorilor sportului ca mijloc de îmbunătățire a stării de sănătate, a condiţiei fizice şi psihice, dezvoltarea competențelor sociale, spiritul de echipă, solidaritatea, toleranța şi fair-play-ul, contribuind la obţinerea unui nivel corespunzător al potenţialului biomotric al populaţiei şcolare şi la îmbunătăţirea calităţii vieţii.

1. **OBIECTIVELE PROGRAMULUI**

**Obiective generale** :

a. conștientizarea elevilor în legătură cu valorile şi atitudinile pe care le formează **Orientarea**, disciplină sportivă recunoscută oficial la nivel național și internațional;

b. creșterea nivelului de interes al elevilor pentru activitățile sportive extracurriculare, stimularea organizării de activităţi sportive extraşcolare în unităţile de învăţământ preuniversitar;

c. stimularea dezvoltării abilităților tehnice și fizice a elevilor prin deplasarea în viteză utilizând harta de orientare; dezvoltarea abilităților de competivitate, educarea simțurilor și deprinderilor elevilor prin joc și joacă;

d. cunoaşterea, în mod direct, de către elevi şi profesori a marilor campioni ai sportului românesc (ambasadori ai programului național și nu numai), care prin performanţele lor au contribuit la promovarea imaginii României pe plan internaţional.

1. **PARTICIPANȚI**

Participă elevi ai unităților școlare din învățământul preuniversitar, forma de zi, înscriși în registrul matricol al unității școlare pe care o reprezintă, din clasele 1-8.

Pentru înscrierea în program, unitățile de învățământ, prin conducătorii oficiali, sunt vor prezenta în scris Federației Române de Orientare sau Clubului Sportiv Partener din teritoriu intenția pentru organizarea în următoarea perioadă a unei activități de orientare.

**Mențiuni speciale: …………………………………………………**

**4. SISTEMUL DE DESFĂȘURARE A ACTIVITĂȚILOR DERULATE PRIN PROGRAM**

În cadrul Programului Național „Campion în Școală”, se vor desfășura activități de **Orientare in alergare** și/sau **Micro-Orientare,** activități propuse prin prezentul regulament.

În preambul, în situații care nu sunt reglementate prin prezentul regulament, sunt aplicabile regulamentele Federației Române de Orientare, din oficiu.

Pentru cele două tipuri de activități, prin acest regulament se stabilesc din punct de vedere tehnic următoarele: modul de pregătire, organizare și clasificare pentru derularea programului.

În cadrul programului, resursele tehnice și umane se vor aloca după cum urmează:

-Federația Română de Orientare, prin mijloace proprii sau prin Cluburile Sportive partenere din teritoriu, va asigura următoarele resurse și nu numai: realizarea hărților de orientare în zona școlilor unde vor avea loc activitățile, personal tehnic pentru planificarea traseelor, montarea acestora, activități de secretariat privind alocarea timpilor de start și stabilirea clasamentelor, demontarea traseelor, asigurarea echipamentului de cronometrare (punere la dispoziție, personal pentru exploatarea și mentenanța echipamentelor de cronometrare),

-școlile partenere trebuie să pună la dispoziția Federației și partenerilor din teritoriu: acces la baza sportivă și toate clădirile și spațiile din curtea școlii, asigurarea secretariatului tehnic privind preluarea înscrierilor, prelucrarea datelor personale ale elevilor participanți, informarea cu privire la programul și specificul activităților, precum și mobilizarea părinților sau a aparținătorilor elevilor.

**4.1 Concursurile de Micro-Orientare din cadrul Programului:**

Concursurile se vor desfășura ca probe individuale de orientare, pe un poligon de Orientare într-o zonă plană, cu dimensiuni de minim 15m x20m din perimetrul instituției de învățământ partenere. Din punct de vedere tehnic, activitatea poate fi inclusă și în interiorul sălii de sport (caz în care trebuie să fie minim 10m x 15m). Poligonul va fi reprezentat pe o hartă schematică, și poate include repere artificiale, dispuse în diferite forme geometrice, precum matrici dreptunghiulare sau pătrate (de exemplu 4x4, 4x5 sau 5x5), forme triunghiulare, circulare sau alte variante, în funcție de decizia echipei tehnice de trasare desemnată de Federația Română de Orienatre și Clubul partener din teritoriu.

Înainte de competiție, personalul tehnic va distribui materiale informative elevilor, privind configurarea traseelor de concurs, vor pune la dispoziție trasee de instruire și regulile după care se vor realiza clasamentele.

Sportivii vor lua startul în traseul de **micro-orientare** individual, în ordinea stabilită prin tragere la sorți. Sportivii care nu au luat încă startul nu trebuie să poată vedea în timpul concursului parcurgerea traseului de către adversari. Nu pot lua startul în același timp doi sportivi care au același traseu. Intervalul de timp între sportivi din aceeași categorie va fi de 1 minut sau 30 de secunde, în așa fel încât durata activității să fie optimă.

Sportivii vor primi în momentul startului harta de concurs. Din acel moment, sportivul va introduce dispozitivul de cronometrare în stația de „start”, trebuie să parcurgă traseul de micro-orientare în ordinea de pe hartă și la final să introducă dispozitivul de cronometrare în stația de „finish”, moment în care se stabilește timpul realizat. După încheierea traseului, sportivul va descărca, la secretariatul competiției, datele de pe dispozitivul de cronometrare, în vederea înregistrării rezultatului. Sportivii care nu parcurg traseul în întregime sau în ordinea indicată pe hartă vor fi descalificați.

În timpul traseului, sportivii pot fi încurajați de către colegi, care nu au voie să pătrundă în perimetrul poligonului de micro-orientare.

Ordinea crescătoare a timpilor realizați pe categorii de vârstă (după an de naștere sau după clasă) și sex, va stabili clasamentul final pentru etapa în curs.

**4.2 Concursurile de Orientare în Alergare din cadrul Programului**

Concursurile se vor desfășura ca probe individuale de orientare, în perimetrul instituției de învățământ partenere. Din punct de vedere tehnic, acesta poate include și interiorul clădirilor, la primul nivel suprateran (parter), care poate fi inclus pe hartă, în conformitate cu normele de cartare ale Federației Internaționale de Orientare.

Înainte de competiție, personalul tehnic va distribui materiale informative elevilor, privind legenda hărții, și regulile după care se vor clasifica.

Sportivii vor lua startul în traseul de orientare individual, în ordinea stabilită prin tragere la sorți. Nu pot lua startul în același timp doi sportivi care au același traseu sau același prim post de control. Intervalul de timp între sportivi va fi de 1-3 minute, în funcție de decizia echipei tehnice, care va avea în vedere volumul de înscrieri, lungimile și complexitatea traseelor, vârstele sportivilor și alte aspecte, în așa fel încât durata activității să fie optimă.

Sportivii vor primi cu 1 minut înaintea startului harta, pentru studierea preliminară a traseului. Sportivul va introduce dispozitivul de cronometrare în stația de „start”, trebuie să parcurgă traseul de orientare în ordine, cu respectarea interdicțiilor indicate pe harta de concurs, și la final să introducă dispozitivul de cronometrare în stația de „finish”, moment în care se stabilește timpul realizat. După încheierea traseului, sportivul va descărca la secretariatul competiției datele de pe dispozitivul de cronometrare, în vederea înregistrării rezultatului. Sportivii care nu parcurg traseul în întregime sau în ordinea indicată pe hartă, vor fi descalificați.

În timpul traseului, sportivii pot fi încurajați de către colegi, fără a fi obstrucționați în parcurgerea traseului de Orientare.

Ordinea crescătoare a timpilor realizați pe categorii de vârstă (după an de naștere sau după clasă) și sex, va stabili clasamentul final pentru etapa în curs.

**4.3 Pregătirea tehnică a cadrelor și reprezentanților:**

Înainte de orice activitate, va avea loc o întrunire a tuturor cadrelor, reprezentanților și reprezentantul echipei de organizare.

Această ședință tehnică, cu participare obligatorie, va avea loc cu o zi înainte de începerea competiției, sau cel puțin cu 15 minute înaintea începerii sosirii elevilor participanți și a însoțitorilor.

În cadrul ședinței tehnice, se vor valida participanții/participantele (prezentarea obligatorie a tuturor documentelor solicitate) și se vor stabili, prin tragere la sorți, listele de start. De asemenea, se va face instructajul tehnic al cadrelor privind măsurile de sănătate și securitate pe care trebuie să le cunoască elevii la intrarea în concurs.

La ședința tehnică participă, în mod obligatoriu, și membrii comisiei organizatoare și delegații oficiali ai claselor participante. Ședința tehnică se finalizează cu un proces-verbal semnat în mod obligatoriu de toți participanții la ședință, prin care toți cei implicați admit că au luat la cunoștință despre toate prevederile și normele organizării, precum și a măsurilor specifice instituției de învățământ în cadru căreia are loc activitatea.

Refuzul delegatului unui grup de a semna procesul-verbal anulează dreptul de participare in competiție a clasei respective, acest lucru consemnându-se ca atare în procesul-verbal. Organizatorii au obligația de a consemna în procesul-verbal toate intervențiile lor, precum şi ale delegaților oficiali (observații, aprecieri etc.).

În cazuri excepționale, se pot utiliza sisteme clasice de cronometrare (cu cronometru), precum și fișe de concurs cu compostoare, pentru activitățile care nu pot fi deservite de sistem de cronometrare electronic. În această situație, cadrele didactice vor participa la cronometrarea sportivilor.

Alte situații ivite pe parcursul desfășurării programului şi apreciate ca fiind deosebite, aduse la cunoștința **FEDERAȚIEI ROMÂNE DE ORIENTARE**, vor fi analizate şi rezolvate de Comisia de Organizare. Soluția dată este definitivă.

1. **ÎNSCRIEREA ÎN COMPETIȚIE A ELEVILOR***.*

Pentru a participa la activitățile de Orientare din prezentul program, profesorii vor face înscrierile utilizând formularul din Anexa 1 la prezentul regulament.

1. **PROTECȚIA DATELOR CU CARACTER PERSONAL**

**Conform cerințelor Regulamentului (UE) 2016/679 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE („Regulamentul GDPR”) aplicabil din data de 25 mai 2018, avem obligația de a administra în condiții de siguranță și numai pentru scopurile specificate, datele personale furnizate prin înscrierea la aceste activități, în acord cu prevederile Regulamentului GDPR.**

Participanții, prin reprezentanții lor legali, sunt de acord să cedeze cu titlu gratuit și pe o perioadă nedeterminată, integral, Federației Române de Orientare și M.E., dreptul de folosire sau de transmitere către terți a imaginii individuale sau de grup, statică sau în mișcare, în echipamentul de concurs și prezentare al echipei, precum și dreptul de a utiliza împreună cu respectivele imagini numele și semnăturile participanților, după caz.

Toți participanții la acest program, direct sau prin reprezentanții lor legali, declară prin semnarea procesului verbal ca au luat la cunoștință și acceptat toți termenii, condițiile și prevederile prezentului Regulament împreună cu anexele sale. Participanții își asumă îndeplinirea condițiilor la data înregistrării în program. Toate celelalte prevederi ale Regulamentului rămân neschimbate.

**A N E X A 1**

**CĂTRE COMISIA DE ORGANIZARE**

**Unitatea de învățământ:.............................................................**

**COD SIRUES:............................**

**Localitatea:** .........................…..

**Telefon:** ……...…......………… .

**E-mail**:.......................................

**Nr**…………………

**VIZAT**

**INSPECTOR PENTRU EDUCAŢIE FIZICĂ ŞI SPORT**

**FORMULAR DE ÎNSCRIERE**

În competiția “**Campion în Scoală”, .............** (ediția, perioada, loc desfășurare) ne înscriem şi participăm cu următoarea delegație:

1). Conducător oficial delegaţie (poate reprezenta una sau mai multe discipline sportive):

Dl./D-na……………………........................., având funcţia de…………………..................la (unit. de învăţământ)………...................................................., se legitimează cu C.I. seria……, nr….....……, **adresa de email................................................., nr telefon mobil...............................................** şi oficiază ca delegat pentru (echipa/ele,

elevul/ii).

Conducătorul oficial al delegației este direct răspunzător de corectitudinea întocmirii documentelor necesare participării la competiție şi pe perioada desfășurării acesteia. Răspunde de respectarea întocmai a prevederilor Regulamentului de desfășurare a competiției, a regulamentului disciplinei sportive. Răspunde de securitatea, integritatea şi disciplina elevilor, precum şi de respectarea prevederilor regulamentelor de către aceștia, pe perioada deplasărilor şi pe perioada desfășurării competițiilor.

Confirmăm că toți participanții sunt apți pentru efort fizic/competiție conform documentelor anexate (tabel sau adeverință medicală elev).

2). TABEL NOMINAL CU ELEVII SPORTIVI AI UNITĂŢII NOASTRE DE ÎNVĂŢĂMÂNT:

|  |  |  |  |  |
| --- | --- | --- | --- | --- |
| **Nr. crt.** | **NUMELE ŞI PRENUMELE** | **CNP\*\*** | **Clasa / categoria** | **Viza medicală pentru competiție** |
| 1 |  |  |  |  |
| 2 |  |  |  |  |
| 3 |  |  |  |  |
| 4 |  |  |  |  |
| 5 |  |  |  |  |
| 6 |  |  |  |  |
| 7 |  |  |  |  |
| 8 |  |  |  |  |
| 9 |  |  |  |  |
| 10 |  |  |  |  |
| 11 |  |  |  |  |
| 12 |  |  |  |  |
| 13 |  |  |  |  |
| 14 |  |  |  |  |
| 15 |  |  |  |  |
| 16 |  |  |  |  |

**Unitate de învățământ Conducător oficial delegație**

**DIRECTOR, PROFESOR,**

\***câmpuri obligatorii: adresa de e-mail și nr telefon profesor**

**\*\* câmpuri obligatorii: CNP al elevului**